"Հայաստան" հիմնադրամը նաեւ առաջինը եղավ մեզանում, որ որդեգրեց իր ոլորտի հարուստ միջազգային փորձը։ Նա Հայաստան ներմուծեց աշխատանքի ծրագրման, կազմակերպման եւ իրականացման նոր մեթոդներ։ Կիրառեց արեւմտյան չափանիշներին համապատասխան հաշվապահություն եւ հաշվեքննություն, շինարարական եւ այլ կարգի մրցույթների նոր սկզբունքներ։ Փոխառեց քարոզչության եւ հանգանակությունների կատարելագործված մեխանիզմներ։ Եվ ընդհանրապես կյանքի կոչեց արդիական աշխատաոճ։